Nylars Plantage
Nylars Plantage, fredet plantage 3 km øst for Rønne, Bornholm. Ud over plantagen på 45 ha omfatter fredningen hede og overdrev, i alt 65 ha. Fredningen er gennemført i 2012 for gennem restriktioner på skovdriften at beskytte områdets mange spor efter fortidens aktiviteter, deriblandt oldtidsagre, stendiger, røser og bautastene. Siden jernalderen og frem til plantagens tilplantning i 1868 har området været ekstensivt udnyttet.